23. ΝΟΜΟΘΕΤ. ΔΙΑΤΑΓΜΑ υπ’ άριθ. 103 της 8/8 Οκτ. 1974 (ΦΕΚ Α΄ 298) Περί τροποποιήσεως και συμπληρώσεως των περί Τεχνικού Επιμελητηρίου της Ελλάδος κειμένων διατάξεων. Άρθρ.1.-1.Η ανάδειξις της Αντιπροσωπείας, της Διοικούσης Επιτροπής, των Επιτροπών Τμημάτων Μελών και των Διοικουσών Επιτροπών των Τοπικών Τμημάτων του Τεχνικού Επιμελητηρίου της Ελλάδος ως και του Προέδρου και των αιρετών μελών των Πειθαρχικών Συμβουλίων αυτού, ενεργείται δι’ αρχαιρεσιών, διενεργουμένων κατά τας διατάξεις του από 27-11/14.12.1926 Π.Δ/τος «περί κωδικοποιήσεως των περί συστάσεως του Τεχνικού Επιμελητηρίου κειμένων διατάξεων» και των εις εκτέλεσιν τούτων εκδοθέντων Δ/των. 2.Η τιθεμένη προϋπόθεσις του χρόνου ασκήσεως επαγγέλματος δια την εκλογιμότητα κατά την ανάδειξιν αρχών του Τ.Ε.Ε., περιλαμβανομένων και των τοπικών τμημάτων καταργείται, διατηρουμένη μόνον προκειμένου περί εκλογής Προέδρου και μελών των Πειθαρχικών Συμβουλίων. 3.Η υφισταμένη προϋπόθεσις της εν Αθήναις και Πειραιεί διαμονής δια την εκλογιμότητα των μελών της Αντιπροσωπείας και της Διοικούσης Επιτροπής του Τ.Ε.Ε., καταργείται. Άρθρ.2.-1.Δι’ αποφάσεως της Διοικούσης Επιτροπής του Τ.Ε.Ε. ανακηρύσσονται ως τακτικά επί τιμή μέλη του Τεχνικού Επιμελητηρίου της Ελλάδος οι Διπλωματούχοι Μηχανικοί, εν ζωή τακτικά μέλη αυτού, και οι Σπουδασταί των Ανωτάτων Τεχνικών Σχολών της Ελλάδος, οίτινες απώλεσαν την ζωήν των, πεσόντες υπέρ της Ελευθερίας της Πατρίδος, κατά την αντίστασιν του Λαού των Αθηνών εν τω χώρω του Ε.Μ.Π. εναντίον της δικτατορικής Κυβερνήσεως τον Νοέμβριον του έτους 1973. 2.Τα τακτικά επί τιμή μέλη αναγράφονται εις κεχωρισμένον τμήμα της υπό του Τ.Ε.Ε. εκδιδομένης επετηρίδος των μελών αυτού. Άρθρ.3.-Η κατά τας διατάξεις του άρθρ. 3 παρ. 1 και 3 του από 30/31.5.56 Β.Δ/τος «περί κανονισμού του τρόπου καταβολής της αμοιβής των Μηχανικών εν γένει» εισφορά υπέρ του Τ.Ε.Ε. 2% επί των αμοιβών μελετών, βαρύνουσα τους δικαιούχους των αμοιβών ιδιώτας μέλη αυτού, καταβάλλεται ανεξαρτήτως πηγής χρηματοδοτήσεως της μελέτης. Άρθρ.4.-1.Κατ’ εξαίρεσιν από των διατάξεων του άρθρ. 9 του από 27-11/14.12.1926 Π.Δ/τος, (ανωτ. ριθ. 1) αι πρώται από της ενάρξεως ισχύος του παρόντος αρχαιρεσίαι του Τ.Ε.Ε. διενεργούνται εις χρόνον καθοριζόμενον υπό Π.Δ/τος, εκδιδομένου τη προτάσει του επί των Δημοσίων Έργων Υπουργού. 2.Αι ως άνω πρώται αρχαιρεσίαι θα διεξαχθούν υπό της δια της υπ’ αριθ. Α3/ε/010/180/3.8.74 (ΦΕΚ 792Β/74) αποφάσεως του Υπουργού Δημοσίων Έργων, ορισθείσης Διοικούσης Επιτροπής. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί της σελ. 140,05(β) Σελ.140,05(γ) Τεύχος 602-Σελ. 133 Τεχνικό Επιμελητήριο 14.Β.ε.21-23 